**D i s p o z i ț i a**

**nr. 889 din 10 august 2023**

**privind numirea domnului** **Cucuian Ștefan** **în funcţia publică de conducere**

**de Șef Serviciu la** **Serviciul Tehnic, Situaţii De Urgenţă din cadrul Direcției De Administrare Drumuri Județene**

Preşedintele Consiliului Judeţean Cluj,

Analizând referatul Direcţiei Generale Buget-Finanţe, Resurse Umane nr. 32279/08.08.2023 prin care se fundamentează propunerea de numire a funcţionarilor publici în compartimentele din structura organizatorică aprobată ca urmare a reorganizării activității aparatului de specialitate al Consiliului Județean Cluj;

Luând în considerare:

* Hotărârea Consiliului Județean Cluj nr. 152/2023 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj;
* Hotărârea Consiliului Județean Cluj nr. 139/31.07.2023 pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj;

Având în vedere dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 30, art.32, art. 35-36, art.38-39, art. 40-44, art.46, art. 51-55, art.80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu dispozițiile:

* art. 190 alin. (3), alin. (4), art. 191 alin. (1) lit. a), alin (2) lit. b), art. 518 alin. (1) lit. a) și b), art. 528 și art. 529 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 11 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;
* Anexa nr. 1 la Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1.** Domnul **Cucuian Ștefan** se numește în funcţia publică de conducere de Șef Serviciu, gradul profesional II pe perioadă nedeterminată, cu raport de serviciu cu normă întreagă, la **Serviciul Tehnic, Situaţii De Urgenţă din cadrul Direcției De Administrare Drumuri Județene (****Id post 474433)** cu data de 11.08.2023, ca urmare a reorganizării activității aparatului de specialitate al Consiliului Județean Cluj, fără modificări salariale.

**Art. 2.** Atribuțiile aferente funcției publice de conducere de Șef Serviciu, gradul profesional IIla Serviciul Tehnic, Situaţii De Urgenţă din cadrul Direcției De Administrare Drumuri Județene (Id post 474433), sunt prevăzute în fișa postului anexată la prezenta dispoziție.

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane, Guvernanță Corporativă**.**

**Art. 5. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, Guvernanță Corporativă, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane-Serviciul Resurse Umane, Guvernanță Corporativă, va comunica **domnului Cucuian Ștefan**,prezenta dispoziție.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 Alin Tișe Simona Gaci

|  |  |
| --- | --- |
|  Direcția de Administrare Drumuri JudețeneServiciul Tehnic, Situaţii de Urgenţă  | Anexă  la dispoziția nr. 889/2023  |

####

# FIŞA POSTULUI

**Nr. 474433**

## I. Informaţii generale privind postul

1. Denumirea postului **: ȘEF SERVICIU** cod COR **111225**

2. Nivelul postului : conducere

3. Scopul principal al postului: coordonarea şi conducerea Serviciului Tehnic, Situații de Urgență

**II. Condiţii specifice pentru ocuparea postului**[[1]](#footnote-1)

1. Studii de specialitate: studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în:
* domeniul de licență inginerie civilă,
* domeniul de licență ingineria transporturilor,
* domeniul de licență drept

2.Perfecţionări (specializări):

* absolvent cu diplomă a studiilor universitare de master în domeniul administraţiei publice, management sau în specialitatea studiilor necesare ocupării fuFncţiei publice sau cu diplomă echivalentă conform prevederilor art. 153 alin. (2) din Legea educaţiei naţionale nr. 1/2011, cu modificările şi completările ulterioare.

3. Cunoştinţe de operare/programare pe calculator. Nu este cazul

4. Limbi străine[[2]](#footnote-2)) .Nu este cazul

5. Abilităţi, calităţi şi aptitudini necesare[[3]](#footnote-3) . Abilități de comunicare, coordonare, control. Calități manageriale, rezistență la stres, asumarea responsabilității.

6. Cerinţe specifice[[4]](#footnote-4) . Disponibilitate de lucru prelungit, deplasări, delegări,

7. Competenţa managerială (cunoştinţe de management, calităţi şi aptitudini manageriale): capacitatea de a organiza, conduce, coordona şi controla, capacitatea de a obţine cele mai bune rezultate, competenţă decizională, capacitatea de a delega, obiectivitate în apreciere, abilități de mediere și negociere, abilități în gestionarea resurselor umane, capacitatea de a dezvolta abilitățile personalului.

**III. Atribuţiile postului**:

1. Întocmeşte programele de lucrări anuale pe surse de finanţare în funcţie de sumele alocate prin Hotararile Consiliului Județean Cluj;
2. Desfăşoară activitate specifică de proiectare pentru lucrări de modernizare, reabilitare, întreţinere şi reparaţii pentru drumuri, poduri şi alte lucrări aferente drumurilor judeţene (denumite în continuare drumuri) astfel:
3. Întocmeşte documentaţii tehnico – economice
4. Întocmeşte documentaţii pentru obţinerea avizelor/acordurilor,
5. Execută măsurători topografice,
6. Întocmeşte documente ca urmare a predării de amplasamente către constructor,
7. Întocmeşte procese verbale de lucrări ascunse,
8. Întocmeşte procese verbale de faze determinante,
9. Asigură asistenţa tehnică constructorului în timpul execuţiei lucrărilor,
10. Urmăreşte în timpul execuţiei lucrărilor aplicarea corectă a soluţiilor date prin documentaţiile tehnico – economice
11. Asigură respectarea prevederilor cu privire la cerinţele stabilite prin Legea nr.10/1995 privind calitatea în construcţii pe drumuri.
12. Elaborează programe, studii şi prognoze pentru modernizarea, reabilitarea, întreţinerea, dezvoltarea unitară şi sistematizarea drumurilor judeţene;
13. Participă împreună cu personalul din Serviciul Urmărire și Decontare Lucrări și Exploatare Drumuri Județene, la verificarea în teren a lucrărilor de execuţie de drumuri şi verificarea realizării corespunzătoare a serviciilor de deszăpezire;
14. Efectuează verificări şi revizii tehnice periodice la starea tehnică a drumurilor judeţene în vederea întocmirii şi actualizării bancii de date tehnice rutiere;
15. Elaborează teme de proiectare şi caiete de sarcini pentru contractele de proiectare de drumuri judeţene care urmeaza sa fie realizate;
16. Păstrează documentaţiile tehnico - economice, cărţile tehnice ale reţelei de drumuri judeţene, precum şi alte documente justificative şi ataşează la ele eventualele completări ulterioare;
17. Însoţeşte la cerere, reprezentantul Inspectoratului Judeţean în Construcţii Cluj la controalele efectuate de către acesta în timpul execuţiei lucrărilor;

 Desfăşoară activităţi specifice de situaţii de urgenţă

 identifică, culege, stochează şi gestioneză tipurile de riscuri generatoare de situaţii de urgenţă pe teritoriul administrativ al Judeţului Cluj;

 înştiinţează autorităţile publice privind potenţiala apariţie a unor situaţii de urgenţă;

1. Întocmeşte programele de lucrări anuale pe surse de finanţare în funcţie de sumele alocate prin Hotararile Consiliului Județean Cluj;
2. Desfăşoară activitate specifică de proiectare pentru lucrări de modernizare, reabilitare, întreţinere şi reparaţii pentru drumuri, poduri şi alte lucrări aferente drumurilor judeţene (denumite în continuare drumuri) astfel:
3. asigură asistenţa tehnică constructorului în timpul execuţiei lucrărilor,
4. urmăreşte în timpul execuţiei lucrărilor aplicarea corectă a soluţiilor date prin documentaţiile tehnico – economice
5. Asigură respectarea prevederilor cu privire la cerinţele stabilite prin Legea nr.10/1995 privind calitatea în construcţii pe drumuri.
6. Elaborează programe, studii şi prognoze pentru modernizarea, reabilitarea, întreţinerea, dezvoltarea unitară şi sistematizarea drumurilor judeţene;
7. Participă împreună cu personalul din Serviciul Urmărire și Decontare Lucrări și Exploatare Drumuri Județene, la verificarea în teren a lucrărilor de execuţie de drumuri şi verificarea realizării corespunzătoare a serviciilor de deszăpezire;
8. Efectuează verificări şi revizii tehnice periodice la starea tehnică a drumurilor judeţene în vederea întocmirii şi actualizării bancii de date tehnice rutiere;
9. Însoţeşte la cerere, reprezentantul Inspectoratului Judeţean în Construcţii Cluj la controalele efectuate de către acesta în timpul execuţiei lucrărilor;
10. Desfăşoară activităţi specifice de situaţii de urgenţă astfel:
11. identifică, culege, stochează şi gestioneză tipurile de riscuri generatoare de situaţii de urgenţă pe teritoriul administrativ al Judeţului Cluj;
12. înştiinţează autorităţile publice privind potenţiala apariţie a unor situaţii de urgenţă;
13. coordonează intervenţia în teren cu personalul propriu şi personalul şi dotările Serviciului Operaţional, în vederea limitării şi/sau înlăturării efectelor situaţiilor de urgenţă de orice tip
14. asigurarea de stocuri de materiale, echipamente şi dispozitive pentru intervenţii în caz de inundaţii sau alte situaţii de urgenţă;
15. identificării de variante locale de deviere a circulaţiei ca urmare a efectelor inundaţiilor sau altor situaţii de urgenţă;

**IV. Atribuții specifice funcției de conducere:**

1. stabilesc măsurile necesare şi urmăresc îndeplinirea în mod corespunzător a obiectivelor și activităților din programul de dezvoltare a controlului managerial intern și răspund de implementarea măsurilor privind dezvoltarea sistemului de control intern managerial la nivelul serviciului/biroului și a sistemului de management al calității;
2. asigură activitatea managerială, în ceea ce priveşte operaţiunile, activităţile şi acţiunile specifice serviciului/biroului, din punct de vedere al calităţii şi eficienţei actului de conducere care presupune: programare, planificare, organizare, coordonare, conducere, monitorizare şi control;
3. organizează și stabilesc responsabilitățile, sarcinile, activitățile și atribuțiile personalului din subordine;
4. întocmesc planul anual de activitate a serviciului/biroului pe care îl coordonează și pe care îl prezintă spre aprobare conducerii ierarhic superioare;
5. stabilesc și implementează măsuri pentru ducerea la îndeplinire a hotărărilor Consiliului județean, a dispozițiilor Președintelui Consiliului județean și asigură elaborarea raportului lunar cu privire la aplicarea acestora;
6. analizează rapoartele Curții de Conturi a României-Camera de Conturi Cluj și rapoartele de audit intern şi iau măsurile necesare în vederea implementării recomandărilor/măsurilor;
7. furnizează în scris şi verbal, în termenele stabilite, documentele sau informaţiile solicitate de către auditorii interni/externi cu ocazia efectării misiunilor de audit;
8. urmăresc ca personalul din subordine să cunoască, să studieze și însușească legislaţia care reglementează domeniul de activitate, organizând dezbateri cu privire la aceasta și consemnând în minutele întâlnirilor de lucru temele analizate;
9. informează şi se asigură că persoanele din subordine au luat act de strategia, obiectivele, programele, proiectele și de atribuțiile și activitățile Consiliului județean, în ansamblu, precum şi de cele specifice serviciului din care acestea fac parte;
10. urmărește respectarea dispoziţiilor legale privind gestionarea documentelor, utilizarea sigiliilor şi ştampilelor la nivelul Consiliului judeţean;
11. asigură luarea măsurilor pentru păstrarea în bune condiţii a lucrărilor elaborate sau rezolvate în cadrul serviciului pe care îl conduce, până la predarea acestora la arhivă;
12. repartizează lucrările personalului din subordine și stabilesc modul de soluţionare a acestora, prioritatea lor și, după caz, termenele în care acestea trebuie rezolvate;
13. realizează efectiv o parte din lucrările repartizate serviciului/biroului, participă, urmăresc și răspund de elaborarea calitativă corespunzătoare şi la termenele stabilite a lucrărilor repartizate;
14. verifică, urmărește şi controlează ca operațiunile, activitățile, lucrările şi propunerile personalului din structura condusă să îndeplinească elementele de legalitate cerute de actele normative care au stat la baza elaborării/derulării acestora;
15. stabilesc prin note de serviciu, activități, acțiuni, modalități, măsuri, instrucțiuni de îndeplinire a atribuțiilor și sarcinilor salariaților;
16. verifică, avizează și semnează documentele, lucrările, documentațiile, situațiile, rapoartele, raportările, notele etc. generate în cadrul serviciului/biroului și prezintă și susțin în fața directorilor lucrările și corespondența elaborate la nivelul serviciului/biroului;
17. semnează operaţiunile supuse vizei de control financiar preventiv și răspund pentru legalitatea, regularitatea şi legalitatea operaţiunilor ale căror documente justificative le-au certificat; obţinerea vizei de control preventiv pe documente care cuprind date nereale sau inexacte şi/sau care se dovedesc ulterior nelegale nu exonerează de răspundere pe şefii serviciilor de specialitate care le-au întocmit;
18. urmărește respectarea normelor de etică, de conduită şi de disciplină de către personalului din subordine;
19. propune specialiştii din cadrul structurii conduse, ce vor reprezenta Consiliul județean la manifestările cu caracter profesional, naţional şi/sau internaţional, organizate de instituţii publice şi organizaţii neguvernamentale pe probleme ale administraţiei publice sau în comisii şi/sau organisme constituite în aplicarea prevederilor unor acte normative;
20. propune modificări ale atribuţiilor structurii conduse în corelare cu dispoziţiile actelor normative nou apărute și cu volumul şi complexitatea activităţilor profesionale;
21. întocmește şi actualizează, ori de câte ori este cazul, fişele de post pentru personalul din subordine, asigurând corelarea atribuţiilor structurii conduse, cu dispozițiile actelor normative, ale procedurilor formalizate și ale regulamentului de organizare și funcționare;
22. asigură ca sarcinile cuprinse în fişele de post să fie clar formulate şi strâns relaţionate cu obiectivele postului, astfel încât să se realizeze o deplină concordanţă între conţinutul sarcinilor şi conţinutul obiectivelor postului;
23. identifică sarcinile noi şi dificile ce revin personalului din subordine şi le acordă sprijin în realizarea acestora;
24. utilizează zilnic instrumentele şi tehnicile managementului resurselor umane (evaluarea performanţelor, sprijin debutanţilor în timpul perioadei de probă, stabilirea necesarului de formare şi perfecţionare profesională, sprijinirea carierei funcţionarilor publici, motivare, etc.);
25. furnizează funcțiilor ierarhic superioare informaţii pentru managementul resurselor umane (caracteristicile funcţiei, cerinţe, necesar de formare);
26. face propuneri privind echipa condusă (recompense, mobilitate, dezvoltare carieră, formare, etc.);
27. participă activ la dezvoltarea competenţelor, cunoştinţelor şi abilităţilor personalului subordonat, inclusiv desemnarea lor ca participanţi la programele de formare/ perfecţionare profesională;
28. efectuează acţiuni de instruire a personalului din subordine și participă la procesul de evaluare a performanţelor profesionale pentru acesta;
29. asigură elaborarea planificării concediului de odihnă pentru personalul din subordine;
30. asigură respectarea prevederilor Regulamentului intern de către salariaţii din subordine și fac propuneri privind sancţionarea personalului din subordine;
31. formulează propuneri referitoare la asigurarea resurselor materiale şi financiare necesare funcţionării serviciului;

**V. Responsabilități:**

 Personalul din cadrul aparatului de specialitate al Consiliului județean are următoarele responsabilități generale:

1. asigură cunoaşterea, însușirea, aplicarea și respectarea legislaţiei și a reglementărilor specifice domeniului de activitate cu privire la atribuțiile, acţiunile, activităţile, procesele de muncă și sarcinile specifice postului pe care îl ocupă;
2. exercită atribuţiile stabilite în acte normative, reglementări, standarde, normative, instrucțiuni, metodologii, proceduri, acte administrative, fişa postului, etc.;
3. realizează, la timp şi întocmai, activitățile, acțiunile, atribuţiile sau sarcinile ce-i revin și raportează asupra modului de realizare a acestora;
4. răspunde, potrivit dispoziţiilor legale, de corectitudinea şi exactitatea datelor, informaţiilor şi măsurilor incluse, respectiv propuse, în documentele întocmite;
5. întocmește răspunsuri la cereri, petiții, plângeri, reclamații și adrese repartizate; asigură transmiterea răspunsului către persoanele fizice sau juridice solicitante; scanează și arhivează electronic și pe suport de hârtie răspunsul conform nomenclatorului arhivistic, în termenul legal sau cel impus de conducătorii ierarhici superiori;
6. se documentează, elaborează și fundamentează tehnic, economic sau juridic proiectele de acte administrative și acte juridice ale unității administrative teritoriale/Consiliului județean/Președintelui Consiliului județean;
7. întocmește rapoartele prevăzute de lege; avizează și/sau contrasemnează actele administrative și actele juridice emise în exercitarea atribuțiilor specifice de serviciu;
8. fundamentează tehnic, economic sau juridic refuzul de a semna, respectiv de a contrasemna ori aviza actele administrative sau actele juridice pe care le consideră nelegale;
9. îndeplinește îndatoririle de serviciu cu profesionalism, imparțialitate, loialitate, corectitudine şi în mod conştiincios, cu obligaţia de a se abţine de la orice faptă care ar putea să aducă prejudicii autorității;
10. păstrează secretul de serviciu, datele şi informaţiile cu caracter confidenţial deţinute sau la care are acces ca urmare a exercitării atribuţiilor de serviciu;
11. respectă codul de conduită al funcţionarilor publici sau, după caz, codul de conduită pentru personalul contractual;
12. adoptă o ţinută morală şi vestimentară decentă, atât în relaţiile cu colegii de serviciu, cât şi în relaţiile profesionale cu persoanele din afara autorității;
13. răspunde de înregistrarea, evidența și păstrarea documentelor de lucru, precum și de baza tehnico-materială din dotarea autorității;
14. propune documente tipizate şi proceduri de uz intern pentru activitatea serviciului sau a autorităţii, în general;
15. semnalează conducerii structurii funcționale din care face parte orice probleme deosebite legate de activitatea acesteia, despre care ia cunoştinţă în timpul îndeplinirii sarcinilor sau în afara acestora;
16. propune măsuri pentru prevenirea, înlăturarea şi sancţionarea nerespectării prevederilor legale care reglementează domeniul de activitate al serviciului din care face parte;
17. semnează exemplarul care rămâne în autoritate al documentelor pe care le întocmeşte;
18. gestionează documentele specifice elaborate în format letric și arhiva electronică a registrelor electronice completate la nivelul fiecărei structuri funcționale;
19. eliberează copii certificate pentru conformitate cu exemplarul original al documentelor deținute, precum și copii certificate pentru conformitate cu exemplarul documentelor deținute, în cazul în care acestea nu sunt originale;
20. elaborează rapoartele compartimentelor de resort la proiectele de hotărâre înregistrate, ţinând cont de obiectul şi domeniul reglementat prin acestea, cu respectarea termenelor stabilite în acest sens de către secretarul județului, care să nu depăşească termenul de 30 de zile prevăzut de lege pentru emiterea rapoartelor;
21. participă la ședințele de lucru ale comisiilor de specialitate ale Consiliului județean la care este invitat și comunică datele și informațiile solicitate de consilierii județeni, în funcţie de natura problemei avute în dezbatere;
22. aplică și duce la îndeplinire hotărârile Consiliului Județean Cluj și a dispozițiile Președintelui Consiliului Județean Cluj, care le sunt repartizate;
23. efectuează controalele medicale proprii (periodic şi la schimbarea postului, a locului de muncă sau a condiţiilor în care îşi desfăşoară activitatea, în alte condiţii stabilite de medicul de medicina muncii), certificate prin fişa de aptitudine în muncă efectuarea acestora;
24. participă la instruirea periodică şi suplimentară în domeniul securităţii şi sănătăţii în muncă, îşi însuşește şi respectă cu stricteţe prevederile legislaţiei de securitate şi sănătate în muncă şi măsurile stabilite pentru prevenirea producerii accidentelor de muncă şi/sau a îmbolnăvirilor profesionale;
25. urmează programele de perfecționare profesională, conform prevederilor legale;
26. efectuează orice activitate care implică prelucrarea datelor cu caracter personal cu respectarea prevederilor legale ale Regulamentului (UE) 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date, precum și a reglementărilor legislației naționale;
27. respectă Codul de conduită al funcționarilor publici, prevederile Regulamentului de Organizare și Funcționare al aparatului de specialitate al Consiliul Judetean Cluj și ale Regulamentului intern al aparatului de specialitate al Consiliul Judetean Cluj.

**VI. Identificarea funcţiei publice corespunzătoare postului**

1. Denumire :**ȘEF SERVICIU**

2. Clasa **: I**

3. Gradul: **II**

4.Vechimea în specialitatea studiilor necesare ocupării funcției publice: **minim 5 ani**

**VII. Sfera relaţională a titularului postului**

**1. Sfera relaţională internă:**

a) Relaţii ierarhice:

 - subordonat faţă de: directorul executiv al Direcției de Administrare Drumuri Județene

 - superior pentru : personalul din cadrul Serviciului Tehnic, Situații de Urgență

b) Relaţii funcţionale: cu toate serviciile şi Direcțiile din cadrul instituției

c) Relaţii de control: Nu este cazul.

d) Relaţii de reprezentare: conform delegării de către conducerea direcţiei şi/sau a Consiliului Judeţean Cluj.

**2. Sfera relaţională externă:**

a) cu autorităţi şi instituţii publice cu care Consiliul Judeţean are colaborare.

b) cu organizaţii internaţionale : nu este cazul

c) cu persoane juridice private : în funcţie de dispoziţiile emise de Preşedintele CJC;

**3**. **Limite de competenţă**: conform atribuţiilor postului

**4.** **Delegarea de atribuţii şi competenţă**: pe perioada concediului de odihnă, concediului medical, concediului fără plată, alte concedii în condițiile legii, delegării, deplasării în interesul serviciului se face după cum urmează:

**înlocuieşte pe:**

- Directorul executiv al Direcției de Administrare Drumuri Județene pentru toate atribuțiile pentru care nu exercită control ierarhic;

**este înlocuit de:**

* Paul Crina Mirela sau în absența acesteia de Găzdac Alexandru, pentru toate atribuțiile pentru care nu exercită control ierarhic
* Fati Paul sau în absența acestuia Rațiu Idişor pentru atribuţiile pentru care Paul Crina Mirela sau Găzdac Alexandru exercită control ierarhic .

**Întocmit de[[5]](#footnote-5):**

Numele şi prenumele : **Liviu Hîncu**

Funcţia publică de conducere: Director Executiv

Semnătură ..................................………………………………………………………………….....

Data întocmirii ............................………………………………………………………………........

**Luat la cunoştinţă de către ocupantul postului:**

Numele şi prenumele : **Ștefan Cucuian**

Semnătura ..................................……………………………………………………………………..

Data .......................................………………………………………………………………………..

1. Se va completa cu informaţiile corespunzătoare condiţiilor prevăzute de lege şi stabilite la nivelul autorităţii sau instituţiei

 publice pentru ocuparea funcţiei publice corespunzătoare; [↑](#footnote-ref-1)
2. Dacă este cazul pentru postul respectiv; [↑](#footnote-ref-2)
3. Se vor menţiona acele caracteristici şi însuşiri individuale care condiţionează îndeplinirea în bune condiţii a atribuţiilor postului [↑](#footnote-ref-3)
4. De exemplu: călătorii frecvente, delegări, detaşări, disponibilitate pentru lucru în program prelungit în anumite condiţii; [↑](#footnote-ref-4)
5. Se întocmeşte de conducătorul compartimentului în care îşi desfăşoară activitatea titularul postului; [↑](#footnote-ref-5)